**нУтвърждавам:**

**Директор:**

**(инж.Тонка Атанасова)**

**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ ЮНИ 2020 г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА**  **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 26.05.2020 г. | Електронна поща Препратен от МОСВ | В кв. "Белият бряг", гр. Царево, не се извършва сметоизвозване, поради което се създават условия за образуване на нерегламентирани сметища, а оттам - за разпространение на зарази, възникване на пожари. Жалбата е втора за създалия се проблем, но до момента не са предприети ефективни действия. | РИОСВ-Бургас Община Царево | Извършена проверка. В момента на проверката са поставени 2 бр. контейнери, обслужвани редовно от "РТК" ООД. Третият контейнер е бил премахнат поради невъзможност от обслужването му, тъй като пътят до него е изключително лош. Жалбоподателят е поканен да присъства на проверката, но е отказал. Дадени предписания на Община Царево за предприемане на действия за решаване на проблема. Община Царево с писмо уведомява РИОСВ-Бургас, че е предприела действия и ще осигури нужната техника, пригодна за района за извозване на контейнерите. |
| 2. | 27.05.2020 г. | Електронна поща | На общински път с номер на имот 285, м. "Каменица", гр. Бургас, се изхвърлят ИУГ, а земеделската земя се използва за трупане на земни маси от изкопи при строителдство. | РИОСВ-Бургас Община Бургас | Извършена проверка. При извършения оглед на място в местност "Каменица", ж. к. "Меден рудник", гр. Бургас, е установено, че теренът е чакълиран и от северозападната част е ограден с ИУГ. Не е установено наличие на струпани земни маси и замърсяване с отпадъци. |
| 3. | 29.05.2020 г. | РИОСВ-Бургас – едно гише | Замърсяване в с. Чукарка, община Айтос на реката, преминаваща през селото и на пътя по маршрута за премина ване на отглежданите крави за паша. | Община Айтос | При проверката е установено, че животновъдният обект за отглеждане на крави се намира в регулацията на с. Чукарка, общ. Айтос. Имотът е ограден с телена ограда, с ограничен достъп е. Изградено е помещение с площ от 200 кв. м. за отглеждане на животните. Подът му е бетониран. Обектът притежава рег. № 8529-0042 по Районна ветеринарна медицинска служба от 23.03.2020 год. В него се отглеждат 29 бр. крави и 5 бр. телета. Торта се събира в автомобилно ремарке и периодично се предава на пункт за производство на калифорнийски червей. Маршрутът, по който се извеждат животните на паша е замърсен с торов отпад. Генерираните от жизнения цикъл отпадъци от животните се събират в яма в границите на имота, която е запълнена на около 60 см. от горния ръб. Не прелива. Не се представят документи за източването и. Забелязани са две PVC тръби, включващи се в близката река, по едната от които изтича вода с нисък дебит с вид и мирис на отпадъчна. Дадени са предписания за незабавно почистване на торовият отпад по маршрута на животните, недопускане на замърсяване с торов отпад на прилежащите терени, установяване законосъобразността и предназначението на двете тръби и дали животновъдният обект отговаря на изискванията на общинската наредба и на ветеринаро-медицинските изисквания. |
| 4. | 01.06.2020 г. | Зелен телефон | Ранена лястовичка, гр. Царево | РИОСВ-Бургас | Извършена проверка. Сигналът е основателен. Птицата е от вида градска лястовица, има тежка травма на дясно крило и силно кръвотечение. До придвижването и до ветеринарен кабинет "Сити Вет", за оказване на медицинска помощ, птицата умира. |
| 5. | 01.06.2020 г. | Зелен телефон от тел. 112 | Разложен труп на делфин на Попски плаж, гр. Царево | РИОСВ-Бургас Община Царево | Проверката е извършена от община Царево. Открити само останки и кости, които са взети и обезвредени по ЗБМД, съгл. разрешително от МОСВ. |
| 6. | 01.06.2020 г. | Зелен телефон от тел. 112 | Труп на корморан на плаж к-г "Смокиня", общ. Созопол | РИОСВ-Бургас | Птицата е от вида голям корморан, видно от приложените снимки - не в вкл. в приложение 3 на ЗБР. Трупът е почти мумифициран и се остави на мястото, където е намерен. |
| 7. | 01.06.2020 г. | Зелен телефон от тел. 112 | Труп на делфин на плаж "Олимпийски надежди", до Сърф училището, отдясно на буната, с. Равда, община Несебър | РИОСВ-Бургас Община Несебър | Проверката е извършена от Община Несебър по разрешително от МОСВ. Трупът не е намерен. |
| 8. | 05.06.2020 г. | Зелен телефон | Ранен бързолет до Спортна зала "Славей ков" - гр. Бургас | РИОСВ-Бургас | Извършена проверка. Сигналът е основателен. Птицата, от вида черен бързолет е отпаднала, не може да лети - има рана на крилото. Настанена във Ветеринарен кабинет "Сити Вет" за оказване на медицинска помощ. След направен преглед се установява, че крилото е счупено, малко по-късно птицата умира. |
| 9. | 05.06.2020 г | Зелен телефон от тел. 112 | Кола с рег. № СВ 6899 ХМ е на плажа на Иракли | РИОСВ-Бургас МВР | Сигналът е предаден по телефона на РУ на МВР Несебър. |
| 10. | 05.06.2020 г | РИОСВ-Бургас – едно гише | Фирма "Еко уест къмпани" заравят боклуци и отпадъчни материали в изкопите за добив на инертни материали от находище "Сазлъка" в землището на с. Съединение, общ. Сунгурларе. | РИОСВ-Бургас Община Сунгурларе | По време на проверката е извършен оглед на два броя замърсени терени в с. Съединение - в края на селото, в южната част на кв. "Подем" и в югозападната част на същия квартал. Първият терен е почистен, а вторият е частично почистен - констатира се наличие на растителни и строителни отпадъци и торов отпад. По данни на присъстващия сигналоподател почистените отпадъци са запръстени в изкопите от добив на инертни материали, добивани от "Еко уест къмпани" ЕООД. В момента на проверката не е възможно да се извърши разравяне на изкопа за установяване истинността на твърдението. Наблюдават се частично изхвърлени пластмасови бутилки и облекло, липсват отпадъци от опасни вещества и химикали. С писма са дадени предписания за: почистване на отпадъците от терен с местонахождение находище "Сазлъка" в землището на с. Съединение, общ. Сунгурларе и извозването им до РДНО "Братово Запад", предоставяне на информация за периода 01.03.-08.06.2020 год. за извозените от замърсените терени отпадъци и мястото им на депониране и предостаавяне на информация за собственика на терена, в който е извършвано нерегламентирано третиране на отпадъците. С писмо РИОСВ-Бургас е уведомена, че дадените предписания за почистване са изпълнени. |
| 11. | 05.06.2020 г | Зелен телефон | Изоставено малко кукумявче до двора на детската градина в гр. Помори | РИОСВ-Бургас | Извършена проверка. Сигналът е основателен. Видът домашна кукумявка е защитен по смисъла на чл. 37 от ЗБР. Птицата е с остра дихателна недостатъчност и обездвижени крака. Нуждае се от лечение. Настанен е във ветеринарен кабинет "Сити вед" гр. Бургас за оказване на първа помощ и стабилизиране на състоянието. Въпреки проведеното лечение на 07.06.2020 г. птицата умря. |
| 12. | 07.06.200 г. | тел. 112 | Паднало малко щъркелче върху покрива на магазин, с. Тънково, община Несебър | РИОСВ-Бургас | Извършена проверка. Птицата е млада, не може да лети, все още е с пухово оперение. Нуждае се от доотглеждане и помощ. На основание чл. 39, ал. 2, т. 2 от ЗБР птицата се изпраща в Спасителен център за диви животни, Стара Загора. |
| 14. | 09.06.2020 г. | тел. 112 | Наличие на нефтени петна - разлив в морската вода в района на плаж "Хармани" и "Буджака", гр. Созопол | РИОСВ-Бургас МА-Бургас | Препратен на МА "Бургас" за установяване източника на замърсяване. С писмо вх. №С-163(2)/10.06.2020 г. Дирекция "Морска администрация" Бургас ни уведомяват, че е извършен оглед след получаване на сигнала от 07-09:00 ч. на 09.06.2020 г. , при който е установено наличие на две петна с биологичен прозход (водорасли) и мушици върху тях в района на Райския залив и между Созопол э"Стария град" и о-в "Св. Илия" |
| 15. | 09.06.2020 г. | тел. 112 | Намерена малка костенурка в гр. Созопол, ул. "Проф. Иван Венедиков" № 5 | РИОСВ-Бургас | Не е намерена на посоченото място. |
| 16. | 09.06.2020 г. | Зелен телефон | Системно обгазяване всяка вечер (миризма на изгоряла пластмаса) в периода 12:00 до 02:00 часа на кв. „Камелия“ к.к „Слънчев Бряг“, община Несебър, в раойона на супермаркет „Младост“ и общежитията. | РИОСВ-Бургас Община Несебър | Уведомена Община Несебър с писмо. Извършена е проврка от служители на община Несебър. Установено е, че в м-т. "Инджекьойско блато" самонастанили се семейства на палатки са изгаряли талашитени плоскости и др. отпадъци. На извършителите са съставени актове за административно нарушение. Жалбоподателката е информирана. |
| 17. | 09.06.2020 г. | Тел. 112 | Наличие на камиони, които изсипват земни маси и бетонови отпадъци върху незастроена площ след комплекс „Скалите“, гр. Черноморец, община Созопол | РИОСВ-Бургас Община Созопол | Сигналът е препратен с писмо до Община Созопол. С писмо с вх. № С-166/2//15.06.2020 год. Община Созопол уведомява РИОСВ-Бургас, че е извършена проверка същия ден, при която е констатирано, че временно се депонират земни маси в частен имот със знанието на собственика му. В рамките на деня същите са премахнати. |
| 18. | 09.06.2020 г. | Донесен в РИОСВ-Бургас | Таралеж на улицата пред MacDrive, ж.к. "Зорница" - гр. Бургас | РИОСВ-Бургас | Таралежът (Erinaceus concolor), пресичащ улицата пред MacDrive, е взет от сигналоподавателката, с цел предотвратяване удар с МПС, и донесен в сградата на РИОСВ. Той е в отлично общо състояние и на основание чл. 39, ал. 2, т. 1 от ЗБР е освободен в подходящ район. |
| 19. | 10.06.2020 г. | Зелен телефон от тел. 112 | Труп на делфин на Северен плаж - Приморско,срещу х-л "Приморско Дел Соло", на 50 м. от брега във водата | РИОСВ-Бургас Община Приморско | Проверката е извършена от Община Приморско. Трупът не е намерен. |
| 20. | 10.06.2020 г. | Зелен телефон от тел. 112 | Труп на делфин заклещен в скалите на 1 км. от Маслен нос, на скалите, общ. Приморско | РИОСВ-Бургас Община Приморско | Извършена проверка. Трупът е в напреднал стадий на разлагане- мумифициран. На основание чл. 39, ал. 2, т. 4 е оставен на място. |
| 21. | 10.06.2020 г. | Електронна поща | Предлагане по интернет на хладилни агенти - флуорсъдържащи парникови газове в бутилки за еднократна употреба. | РИОСВ-Бургас | Извършена е проверка на обяви в онлайн платформата OLX, свързани с продажбата на флуорсъдържащи парникови газове в контейнери за еднократна употреба на територията на РИОСВ - Бургас. Констатирано е наличие на две обяви за продажба на забранени бутилки с фреони. Изпратено е писмо до оператора на платформата за премахване на обявите и указания за недопускане публикуване на подобни обяви. |
| 22. | 10.06.2020 г. | РИОСВ-Бургас – едно гише | Прилеп в апартамент в ж.к. Славейков, бл. 18, вх. 3, ет. 10 | РИОСВ-Бургас | Дадени са указания на сигналоподавателката за извеждане на прилепа извън апартамента. |
| 23. | 10.06.2020 г. | РИОСВ-Бургас – едно гише | Извършване на строител ни дейности в наруше ние на издадени админи стративни актове в поземлен имот с ид. 66528.2.262 по КК на с. Синеморец, общ. Царево в границите на ПП "Странджа". | РИОСВ-Бургас | Извършена проверка. В имота е извършено строителство на две нива. Имотът е ограден с временна ограда и означен с информационна табела по реда на ЗУТ. Разположени са фургон, еко тоалетна, кофражни строителни материали. Имотът попада в границите на ПП "Странджа". По време на проверката не се установиха лица или техника и не се извършваха дейности. Изискано е от фирмата, осъществяваща строителния надзор да представи копие от бетоновия дневник за изясняване на обстоятелствата, изложени в сигнала. |
| 24. | 11.06.2020 г. | Зелен телефон от тел. 112 | Труп на голям делфин на плажа пред "Дайкири бийч", под к-с "Каса Реал", под Рауската буна, гр. Свети Влас | РИОСВ-Бургас Община Несебър | Проверката е извършена от Община Несебър на основание разрешително от МОСВ. Трупът еобезвреден по ЗВМД. |
| 25. | 11.06.2020 г. | Зелен телефон от тел. 112 | Малко щъркелче виси от гнездо на ул. "Николай Лъсков" 5, с. Росен | РИОСВ-Бургас | Със съдействието на ЕВН КЕЦ-Бургас, щъркелчето е качено в гнездото. |
| 26. | 11.06.2020 г. | Зелен телефон от тел. 112 | Пеликан на пътното платно, ул. "Одрин" към "Мастерхаус", гр. Бургас | РИОСВ-Бургас | Към момента на извършване на проверката пеликанът не е на пътното платно. По всяка вероятност е излетял към езерото, предвид близостта на ез.Вая. |
| 27. | 11.06.2020 г. | Електронна поща | Строителство в ЗЗ "Еми не-Иракли" | РИОСВ-Бургас РДНСК-Бургас | Извършена е съвместна проверка с РДНСК Бургас по разпореждане на ВАП. За инвестиционното предложение е проведена процедура по Гл. шеста от ЗООС., приключила Решение №БС-218-ЕО/23.07.2007 г., като е взет под внимание §72 от ПЗР на ЗИДЗБР. За промени в инвестиционното предложение са издадени три становища изх. №208/13.01.2012 г., изх. №2916/15.05.2014 г. и изх. № ПД-2988(2)/28.11.2019 г. |
| 28. | 11.06.2020 г. | Зелен телефон от тел. 112 | Ранен бързолет на бул. "Демокрация" 68, гр. Бургас | РИОСВ-Бургас | Извършена проверка. Сигналът е основателен. Птицата от вида черен бързолет не може да лети - има рана на крилото и кръвотечение. Настанена във ветеринарен кабинет "Сити Вет" за оказване на медицинска помощ. След направен преглед, се установява, че крилото е счупено. Птицата умира. |
| 29. | 12.06.2020 г. | РИОСВ-Бургас – едно гише | Поставяне на временни постройки за отглеждане на животни, циментови колове и камъни по средата на улица в с. Индже Воевода, с което се ограничава напълно подстъпа до съседни имоти, включително този на жалбоподателя. Изхвърлят се отпадъци от битов и животински произход. | Община Созопол РИОСВ-Бургас | Извършена проверка. На общинска земя е посторен животновъден обект - кошара с двор, ограден с телена ограда и бетонови колове. По данни на кмета на с. Индже войвода в обекта се отглеждат около 50 бр. кози, като възрастните екземпляри в момента на проверката са на паша. От двете страни на пътя, водещ към имота на жалбоподателя има струпани стари дъски и ламарини. Не се констатира наличие на битов отпадък и торов отпад. Терените около обекта са силно затревени с буйна растителност. Дадено предпсание на община Созопол да установи основанието за съществуването на животновъдния обект на общински терен, включително законност на постройката, съответствието му с ветеринаро-медицинските разпоредби и общинската наредба за спазване на обществения ред и сигурност на територията на община Созопол. |
| 30. | 12.06.2020 г. | РИОСВ-Бургас – едно гише | Проблем с канализа цията за отпадни води, които водят до замърсяване на крайбрежните морски води в гр. Созопол-Стария град | РИОСВ-Бургас Община Созопол БДЧР | Извършена е съвместна проверка с представители на БДЧР, Община Созопол и РЛ-Бургас. Сигналоподавателят отказва да присъства поради ангажименти. Извършен е оглед на всички каналиазицонни шахти по южната крайбрежна алея в Стария град, вкл. в посочените от сигналопадавателя локации. Установи се, че изградените шахти нямат преливници, с добра проводимост са и постъпващите отпадъчни води се оттичат гравитачно към КПС "Пристанище", откъдето се претласкват за пречистване в ПСОВ "Созопол". При проверката не се констатира преливане, изтичане и заустване на отпадъчни води от канализационните шахти към Черно море. В проверения участък водите на Черно море са с естествен цвят и мирис, без опалесценция и следи от битово-фекално замърсяване. По заявка на БДЧР са отбрани водни проби от РЛ Бургас - 03. |
| 31. | 15.06.2020 г. | РИОСВ-Бургас – едно гише | Извършване на строител ни дейности в Алепу | РИОСВ-Бургас Община Созопол | Извършена проверка. Не се извършват строителни дейности и липсва строителна техника. Съгласно становище на присъстващия специалист "Строителство към Община Созопол не се извършва строителство по смисъла на ЗУТ. На строителния обект имаше лица, които закривяваха армировка, ръчно. Лицата напуснаха обекта и отказаха даване на информация. |
| 32. | 15.06.2020 г. | РИОСВ-Бургас – едно гише | Паднала малка птица | РИОСВ-Бургас | Дадени указания и с помощтя на сигналоподавателя птицата е качена на височина на дърво, в района, в който е намерена. |
| 33. | 16.06.2020 г. | РИОСВ-Бургас – едно гише | Паднало малко щъркелче от гнездо, не може да лети. | РИОСВ-Бургас | Извършена проверка. Птицата е малка с пухово оперение, не може да лети. Настанена във Ветеринарен кабинет Сити Вет за подхранване, след което ще бъде изпратена в Спасителен център за диви животни, гр. Стара Загора на основание чл. 39, ал.2, т2 от ЗБР. |
| 34. | 16.06.2020 г. | РИОСВ-Бургас – едно гише | Паднал щъркел, не може да лети. | РИОСВ-Бургас | Птицата е с охлузване на крилото и от клюна тече кръв. Настанена за оказване на незабавна медицинска помощ във ветеринарен кабинет Сити Вет. След половин час птицата е починала. |
| 35. | 16.06.2020 г. | Електронна поща | Строеж на ограда в ЗМ "Колокита"в ПИ с ид. 67800.6.104 по КК на гр. Созопол, вследствие на който е ограничен сво бодния достъп до бре говата ивица | Община Созопол РИОСВ-Бургас | Изискано от Община Созопол да представят издадено Разрешение за строеж на обект "Ограда" в ПИ с ид. 67800.6.104 по КК на гр. Созопол. Съгласно предоставената информация от Община Созопол в одобрената проектна документация за строителство в имота липсва информация за начина и параметрите за изграждане на ограда. Предстои проверка в имота. |
| 36. | 16.06.2020 г. | РИОСВ-Бургас – едно гише | Два броя малки лястовички не могат да летят. | РИОСВ-Бургас | Извършена проверка. Птиците са настанени във Ветеринарен кабинет Сити Вет. |
| 37. | 16.06.2020 г. | РИОСВ-Бургас – едно гише | Бързолет паднал в улук, к-с „Възраждане“, гр. Бургас | РИОСВ-Бургас | Извършена проверка. Птицата е малка, не може да лети, настанена е във Ветеринарен кабинет Сити Вет, на основание чл. 39, ал. 2, т. 2 от ЗБР. |
| 38. | 16.06.2020 г. | РИОСВ-Бургас – едно гише | Паднала малка лясто вичка. | РИОСВ-Бургас | Извършена проверка. Птицата е малка, не може да лети, настанена във Ветеринарен кабинет Сити Вет, на основание чл. 39, ал. 2, т. 2 от ЗБР. |
| 39. | 17.06.2020 г. | Зелен телефон | Сова/Кукумявка в метално барбекю на тераса в жилищна сграда, ж.к. "Лазур" 53, гр. Бургас | РИОСВ-Бургас | Дадени са инструкции по телефона как се постъпва, когато се намери млада сова, паднала на земята/терасата - качване на висок клон на някое близко дърво, в района в който е намерена |
| 40. | 17.06.2020 г. | Зелен телефон | Задушлива миризма на нефтопродукти на паркинга на м-н Метро | РИОСВ-Бургас | За дата 17.06.2020 г. автоматичната измервателна станция в кв. Долно Езерово не отчита превишения на пределно-допустимите концентрации на контролираните замърсители. Технологичните инсталации на основна площадка в "Лукойл Нефтохим Бургас" АД работят с оптимално натоварване. |
| 41. | 17.06.2020 г. | Зелен телефон | Паднала птица на перваз на прозорец в жилищна сграда, ул. "Трайчо Китанчев" 22, гр. Бургас | РИОСВ-Бургас | Извършена проверка. Птицата не намерена. По всяка вероятност е излетяла. |
| 42. | 17.06.2020 г. | РИОСВ-Бургас – едно гише | Закачена лястовица на височина-висока сграда, над последните прозор ци. | РИОСВ-Бургас | При извършената проверка се констатира, че птицата не може да бъде свалена т.к. е закачена под покрива на висока сграда. На основание чл. 39, ал. 2, т. 4 от ЗБР птицата се оставя на мястото на което е намерена. |
| 43. | 17.06.2020 г. | РИОСВ-Бургас – едно гише | Бедстваща на пътя сова с р анено крило, кв. Ветрен | РИОСВ-Бургас | Птицата е с травма на крилото, не може да стои на краката си. На основание чл. 39, ал. 2, т. 2 от ЗБР се изпраща за лечение в Спасителен център за диви животни, гр. Стара Загора. |
| 44. | 18.06.2020 г. | Зелен телефон | Щъркел със счупено крило в с. Крумово градище на разклона на пътя | РИОСВ-Бургас | Птицата е със счупено крило. На основание чл. 39, ал. 2, т. 2 от ЗБР е изпратена за лечение в Спасителен център за диви животни, гр. Стара Загора. |
| 45. | 18.06.2020 г. | РИОСВ-Бургас – едно гише | на ул. "Луда Камчия" в гр. Айтос е образувано нерегламентирано сметище. | РИОСВ-Бургас | Извършена проверка. При огледа на място, се констатира, че в края на улицата, след къщите има дере, в което и прилежащите му територии има нерегламентирано замърсяване с отпадъци от битов характер. Отпадъците са РЕТ бутилки, найлони, хартиени и картонени опаковки и стари дрехи. Част от отпадъците са събрани в чували и предстои да бъдат извозени от сметоизвозващата фирма "Астон Сервиз" ООД, с която община Айтос има сключен договор. дадени са предписания за почистване на замърсения терен - дере и прилежащите му територии и да се представят документи за предадените отпадъци. |
| 46. | 18.06.2020 г. | РИОСВ-Бургас – едно гише | Пред вратата на частен дом намерено птиче, гр. Карнобат. | РИОСВ-Бургас | Липсва телефон за обратна връзка. Изпратен е-майл от пощ.кутия на отдел БРЗТЗЗ до сигналоподавателката, с молба за тел. номер за по-бърза връзка, установяване вида на птицата, природозащитния и статус и предприемане на последващи действия, но няма отговор. Не е осъщесвен контакт със сигналоподавателката. |
| 47. | 18.06.2020 г. | Зелен телефон от тел. 112 | Наличие на нефтено петно в Поморийско езеро | БДЧР Варна | Препратен към БДЧР - Варна за предприемане на действия по компетентност |
| 48. | 19.06.2020 г. | Зелен телефон от тел. 112 | Паднало от гнездото соколче на сградата на „Интерком Груп“ в Южна промишлена зона, гр. Бургас; | РИОСВ-Бургас | Извършена проверка. Соколчето е качено в гнездото при родителите и още три малки. |
| 49. | 19.06.2020 г. | Зелен телефон | Хотел "Лагуна", южна страна на нос Червенка до к-г "Градина" от тръба се излива течност в морето | Община Созопол РИОСВ-Бургас | Препратен по компетентност на Община Созопол с писмо изх. №С-198(1)/19.06.2020 г. |
| 50. | 18.06.2020 г. | Зелен телефон от тел. 112 | Миризми на нефто продукти и асфалт в кв. Долно Езерово | РИОСВ-Бургас | Автоматичната измервателна станция в кв. Долно Езерово не отчита превишения на концентрациите на контролираните замърсители. Екип на ЕПАС извърши замервания на въздушна среда в две точки в кв. Долно Езерово - не са констатирани превишения, органолептично не е усетена миризма. Инсталациите в "Лукойл Нефтохим Бургас" АД работят в нормален технологичен режим. |
| 51. | 22.06.2020 г. | Зелен телефон РИОСВ-Бургас – едно гише | Паднала на земята совичка в района на Пантеона, гр. Бургас; | РИОСВ-Бургас | Извършена проверка. Птицата е от вида Горска ушата сова (Asio otus) - млада, все още в пухово и ювенилно оперение. На основание чл. 39, ал. 2, т. 2 от ЗБР се изпраща за доотглеждане в Спасителен център за диви животни, гр. Стара Загора. |
| 52. | 22.06.2020 г. | Зелен телефон | Паднала на земята сова в Промишлена зона, гр. Карнобат; | РИОСВ-Бургас | Извършена проверка. Птицата е от вида Горска ушата сова (Asio otus) - млада, все още в пухово и ювенилно оперение. На основание чл. 39, ал. 2, т. 2 от ЗБР се изпраща за доотглеждане в Спасителен център за диви животни, гр. Стара Загора. |
| 53. | 22.06.2020 г. | РИОСВ-Бургас – едно гише | Паднала от гнездото малка лястовица | РИОСВ-Бургас | По данни на сигналоподавателя, птицата е млад екземпл;р с частично пухово оперение. До организиране на проверката, сигналоподавателят подаде информация, че птицата е излетяла. |
| 54. | 22.06.2020 г. | Електронна поща | Продажба на хладилен агент в бутилки за еднократна употреба в онлайн платформата "OLX" | РИОСВ-Бургас | Извършена проверка. От приложените в сигнала 11 бр. електронни адреси за продажба, две от обявите се отнасят за търговци в гр.Бургас. Обявите към момента на проверката "вече не са налични". Изпратен отговор до жалбоподателя с писмо изх.№ С-203(1)/26.06.2020 г |
| 55. | 24.06.2020 г. | РИОСВ-Бургас – едно гише | Труп на делфин в края на к-г "Градина" посока Созопол | РИОСВ-Бургас | Извършена проверка, попълнена карта за отчитане на изхвърлени делфини На основание чл. 39, ал. 2, т.4 от ЗБР е оставен на място. |
| 56. | 23.06.2020 г. | РИОСВ-Бургас – едно гише | Труп на делфин в къмпинг "Каваци", до заведение "White bar" | РИОСВ-Бургас | Извършена проверка, попълнена карта за отчитане на изхвърлени делфини. Трупът е без липсващи части, обезцветен и накълван на места по тялото. На основание чл. 39, ал. 2, т.4 от ЗБР е оставен на място. |
| 57. | 23.06.2020 г. | Зелен телефон | Паднала от гнездото малка лястовица, гр. Айтос; | РИОСВ-Бургас | Птицата е малка, все още в пухово оперение. На основание чл. 39, ал. 2, т. 2 от ЗБР е настанена във Ветеринарен кабинет Сити Вет за доотглеждане. |
| 58. | 23.06.2020 г. | Зелен телефон | Млад корморан, който не може да лети на Северен плаж - Бургас, в ляво, на 3-4 м. от моста | РИОСВ-Бургас | Извършена проверка. Млада птица от вида голям корморан (не е включ. В Прилож.3), който не може да лети. Птицата е слаба и отпаднала. Няма видими наранявания или счупвания. На основание чл. 39, ал. 2, т. 2 от ЗБР е настанена във Ветеринарен кабинет Сити Вет за подсилване, след което ще бъде освободена в подходящ район. |
| 59. | 24.06.2020 г. | Зелен телефон | Сокол, който не може да лети гр. Несебър, кв. Младост, ул. "Д. Занишев" 3 | РИОСВ-Бургас | Извършена проверка. Птицата е от вида голям ястреб, който не може да лети. Птицата е слаба и отпаднала. Няма видими наранявания или счупвания. На основание чл. 39, ал. 2, т. 2 от ЗБР е настанена във Ветеринарен кабинет Сити Вет за подсилване, след което - освободена в подходящ район. |
| 60. | 25.06.2020 г. | Зелен телефон | В посока Братово Долно Езерово мирише силно на бензин | РИОСВ-Бургас | за дата 25.06.2020 г. автоматичната измервателна станция в кв. Долно Езерово не отчита превишения на пределно-допустимите концентрации на контролираните замърсители. Технологичните инсталации на основна площадка в "Лукойл Нефтохим Бургас" АД работят с оптимално натоварване. |
| 61. | 25.06.2020 г. | Зелен телефон | Ранена лястовица, гр. Черноморец, ул. Шипка № 5 | РИОСВ-Бургас | Извършена проверка. Птицата не е лястовица, а бързолет. Има травма на крилото. Настанена за лечение във Ветеринарен кабинат Сити Вет на основание чл. 39, ал. 2, т. 2 от ЗБР. |
| 62. | 25.06.2020 г. | Зелен телефон | До хотел "Казабланка" в гр. Обзор, зад реката, се строи комплекс. От същия обект се горят отпадъци, има дим и неприятна миризма. | Община Несебър РИОСВ-Бургас | Сигналът е препратен до Община Несебър с писмо изх. № С-211(1)/26.06.2020 г. и копие до кмета на гр. Обзор. Получен е отговор в РИОСВ-Бургас от кмета на гр. Обзор, че е извършена проверка от служители накметство Обзор, при която не е констатирано горене на отпадъци и други запалвания. |
| 63. | 25.06.2020 г. | Зелен телефон | Кайтсърфисти в Помо рийско езеро | Община Поморие РИОСВ-Бургас | Предаден на звено "Обществен ред и сигурност" към Община Поморие |
| 64. | 26.06.2020 г. | Зелен телефон | Малки лебеди без родители, до Магазин Джъмбо, Б-с | РИОСВ-Бургас | Извършена проверка. Птиците не са лебеди, а ангъчи. Малки, с пухово оперение. Изпратени за доотглеждане в Спасителен център за диви животни, гр. Стара Загора, на основание чл. 39, ал.2, т.2 от ЗБР |
| 65. | 26.06.2020 г. | Социални мрежи | Труп на делфин к.к. Слънчев бряг, плаж централен, пред х-л "Вянд"/х-л Лазур/, общ. Несебър | Община Несебър РИОСВ-Бургас | Проверката е извършена от Община Несебър. Трупът е обезвреден по закона за ветеринарно медицинската дейност, на основание разрешително от МОСВ. |
| 66. | 26.06.2020 г. | Зелен телефон | Пойна птица, която не може да лети в парк Росенец - Бургас; | РИОСВ-Бургас | Извършена проверка. Птицата от вида Обикновена чинка, е отпаднала, не може да лети и има травма на шията. На основание чл. 39, ал. 2, т. 2 от ЗБР е настанена във Ветеринарен кабинет Сити Вет за оказване на специализирана мед. помощ. Умира няколко минути след това. |
| 67. | 29.06.2020 г. | Зелен телефон | Незаконно сметище в с. Твърдица, община Бур гас, под улица 14-та | РИОСВ-Бургас | Предстои проверка. |
| 68. | 29.06.2020 г. | Зелен телефон | Бедстващ кълвач, който не може да лети в "ж.к. Лазур", Бургас | РИОСВ-Бургас | Извърши се проверка. Птицата е от вида среден пъстър кълвач, който не може да лети. Птицата има травма на лявото крило. На основание чл. 39, ал. 2, т. 2 от ЗБР е изпратена за лечение в Спасителен център за диви животни, гр. Стара Загора. |
| 69. | 26.06.2020 г. | Зелен телефон | Сива мътна пяна при устие на р. Силистар на морски плаж Силистар | Община Царево РИОСВ-Бургас | Препратен по компетентност на Община Царево с писмо изх.№С-218(1)/29.06.2020 г |
| 70. | 28.06.2020 г. | Зелен телефон | Изхвърлен труп на делфин, гр. Приморско, Северне плаж | Община Приморско РИОСВ-Бургас | Проверката е извършена от Община Приморско. Труп на делфин не е открит. |
| 71. | 28.06.2020 г. | Зелен телефон | Труп на делфин, гр. Ахтопол, Плаж "Делфин" | РИОСВ-Бургас | Видът не може да бъде определен, трупът не е цялостен. Силно обезцветен, висока степен на разлагане. На основание чл. 39, ал. 2, т. 4 от ЗБР трупът се оставя на мястото, на което е намерен. |
| 72. | 30.06.2020 г. | РИОСВ-Бургас – едно гише | Бързолет, нападнат от котка, ж.к. Меден Рудник, бл. 63 | РИОСВ-Бургас | Птицата е от вида черен бързолет, който веднъж паднал на земята, не може да излети сам, поради биологията на вида. Птицата няма травми. Чрез подхвърляне във въздуха с ръка, бързолета излетя. |
| 73. | 30.06.2020 г. | Електронна поща | Препълнени кофи с отпадъци в гр. Ахелой, община Поморие, поради променен график на сметоизвозване. Графикът е намален от 2 пъти седмично на 1 път седмично, което е недостатъчно и е предпоставка за лоша хигиена и миризми в населеното място. | РИОСВ-Бургас | Извършена проверка. Контейнерите за битови отпадъци са поставени на местата, определени с утвърдени от кмета на общината схеми. Графикът за извозване на отпадъците също е утвърден от кмета на общината. При проверката не са забелязани препълнени контейнери. По данни на общинските служители присъствали на проверката, графикът не е променен, тъй като няма увеличаване на броя на живущите и пребиваващите в града. Ако обстановката претърпи промяна, графикът ще бъде променен. Обърнато е внимание на общинските служители да следят за претоварване на контейнерите и ако това се случи да се вземат спешни мерки за допълнително извозване на отпадъците. |
| 74. | 30.06.2020 г. | Зелен телефон | Паднал на земята бързолет, Созопол. | РИОСВ-Бургас | Извършена проверка. Птицата е от вида черен бързолет, който веднъж паднал на земята, не може да излети сам, поради биологията на вида. Птицата няма травми. Чрез подхвърляне във въздуха с ръка, бързолета излетя. |